சீரியசான பல விஷயங்கள் முன், மருதன் அவர்களுடைய எழுத்தில் எப்போதும் இருக்கும் துள்ளலான அதிசுவாரசிய நடை நூலின் முதல் ஐம்பது பக்கம் வரை கை பிடித்துக்கொண்டே வந்து இடையில், 'நீயே பழகிக்கொள்,' என்று விட்டுவிட்டுச் செல்வதை இந்த இடத்தில் ஒரு நிறையாகவே சொல்ல நேர்கிறது. ஒரு கட்டத்திற்கு மேல் இருள் கொண்ட மக்களை நோக்கி நகரும்போது அங்கு கொஞ்சம் இலக்கியத்தின் தேவையை உணர்ந்து மாற்று பாணியில் எழுத்தைக் கொண்டு சென்றிருக்கிறார். ஆழ்வாசிப்பின் வறுமையிலிருப்பவர்கள் ஒரு வரியை இரண்டொரு தரம் வாசித்தாலொழிய கடக்க முடியாத உணர்வுக்கு ஆளாக்கச் செய்வதிலிருந்து, அடர்ந்த தன்மையை இப்புத்தகத்துக்கு மருதன் கொடுத்துவிட்டார் என்று சொல்ல முடிகிறது.